Expoziție Cornelia Petrescu - Consubstanțialitate / Reflecții 75
2025-12-01 18:00 - 19:00 (Europe/Bucharest) | Galeria Arta 1, Calea Unirii, nr. 12, Craiova, Dolj, România
Galeria ARTA Craiova
CORNELIA PETRESU

„Vă invit cu drag, cu marea dorință a revederii, la deschiderea expoziției mele, care va avea loc în data de 1 Decembrie, la ora 18:00!”

Expoziție „Maria Tănase – Cântecul care-și poartă rădăcinile”
2025-12-02 09:00 - 17:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
🏛️În semn de prețuire, Muzeul Olteniei, Secția de Etnografie, organizează expoziția „Maria Tănase – Cântecul care-și poartă rădăcinile”, ce va fi vernisată în data de 23 septembrie 2025, ora 11:00, la „Casa Băniei”, în cadrul celei de-a XXVIII-a ediții a Festivalului Concurs „Maria Tănase”, cel mai longeviv eveniment artistic de muzică populară din România, organizat în Craiova încă din anul 1969.
📌Expoziția „Maria Tănase – Cântecul care-și poartă rădăcinile” reunește obiecte de o valoare istorică inestimabilă, ce fac parte din colecția ”Maria Tănase”, care întrunește un număr de 1300 de obiecte ce au aparținut marii artiste ce au intrat în patrimoniul muzeului prin donație în anul 1976.
♦️Această expoziție aduce în fața publicului documente originale de stare civilă, respectiv certificat de naștere, de căsătorie precum și testamentul artistei, piese de mobilier, obiecte decorative de interior, obiecte vestimentare de excepție – costum de scenă și costum popular, obiecte de artă plastică, fotografii din viața personală și viața artistică, documente, premii și medalii obținute în țară și străinătate, fotografii, instantanee alături de colegii și de prietenii din Bucureștiul de altădată.
❗️Evenimentul completează în mod firesc Festivalul Concurs „Maria Tănase”, oferind vizitatorilor o incursiune în universul celei supranumite „Pasărea Măiastră”.
🔸Maria Tănase s-a născut în toamna anului 1913, în mahalaua Cărămidarilor, strada Livada cu Duzi, din Bucureștiul de altădată. A crescut într-un univers parfumat de flori și arome, de legume cultivate de oameni veniți din toate colțurile țării. De mică, a purtat în suflet o lume întreagă de tradiții, de emoții și este un dar, rar, pentru cultura românească.
🔸Maria Tănase nu este doar o voce, este ecoul unui popor, un patrimoniu viu, un fenomen al promovării valorilor autentice, un mesager al culturii tradiționale românești care continuă să emoționeze și să inspire generații întregi.

Expoziție „Regina Maria – 150 de ani de istorie”
2025-12-02 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

Expoziția SHOW (reel) / Talking about my Generation
2025-12-02 09:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova vă invită joi, 6 noiembrie 2025, ora 17:00, la Centrul „Constantin Brâncuși”, unde va avea loc vernisajul unei noi expoziții realizate în colaborare cu Departamentul Foto-Video al Universității Naționale de Arte din București
SHOW(reel) / Talking about my Generation
Fotografie/ instalațieVideo
Curator: Michele Bressan
Expoziția marchează 30 de ani de la înființarea Departamentului Foto-Video și se înscrie în seria de evenimente organizate în cadrul parteneriatului instituțional dintre Muzeul de Artă Craiova și Universitatea Națională de Arte din București. Proiectul este realizat de asist. univ. dr. Michele Bressan, în colaborare cu conf. univ. dr. Alexandru Solomon și lect. univ. dr. Alexandru Patatics, aceștia din urmă asigurând curatoriatul secțiunii video.
Expun :
Fotografie/Instalație :
Alex Pașca, Alexia Popescu, Anca Enache, Bianca Georgiana Voicu, Cristina Ulmanu, David Pelmuș, Dumitrița Râzlog, Elena Tănăsescu, Lena Ciobanu, Maria Bâcu, Matei Milstein, Nadina Stoica, Robert Mancini, Ruxandra Nițescu, Sebastian Neculai, Răzvan Șumilă, Teodor Georgescu, Valeriu Cătălineanu, Vasile Tiliban, Vlad Mihuțoiu.
Video :
Adrian Onexe, Anca Enache, Anca Țintea, Bogdan Enciulescu-Ciuciu, Clara Goldenstein, Cătălin Nae, Delia Prodan, Dimitrie Gora, Dora Huiban, Georgiana Cojocaru, Ioana Albu, Maria-Bianca Popa, Maria Nicolae, Mihai Bodea, Ruxandra Nițescu, Ștefan Sali, Ștefania Crăciun, Teodora Rotaru, Vlad Dragne.
Andreea-Maria Tîrziu, Andrei-Adrian Oprea, Ana-Maria Mihailidis, Cristina Croitoru, Cristina Tudor, Cătălin Ionuț Sturzea, David Dincă, Flavius-Alexandru Cîrlig, Gabriel Santoro, Irina Aldea, Karina Bărbulescu, Mircea Radu, Renaldo Bano, Selena Pîrvu, Vlad-Andrei Cojocaru.

„SHOW(reel) / Talking about my Generation este construită pe ideea unui carusel de lucrări ce acoperă întregul spectru al departamentului de fotografie al Universității Naționale de Arte din București. Sunt prezentate atât lucrări de licență sau disertație, cât și lucrări realizate de doctoranzi sau de studenți aflați încă în anii de studiu.Subtitlul, Talking about my generation, este o parafrazare a piesei My Generation, lansată în 1965 de The Who și preia, de fapt, conceptul expozițional. Pornind de la posibilitatea de a accesa o arhivă de lucrări care acoperă ultimii ani, se constată că anumite teme se regăsesc frecvent în discursurile mai multor studenți. Ajungem astfel să percepem aceste lucrări drept un background pentru generațiile de absolvenți din ultimii ani. Într-un sens macro, identificăm lucrările pe o busolă generațională, care ne permite să localizăm actualitatea practicilor definitorii pentru sfera ultra-contemporană. Acel talking about capătă o încărcătură conceptuală. Pe parcurs, procesul a devenit similar cu cel al unui sonar care emite de fiecare dată când întâlnește ceva relevant. Selecția lucrărilor se configurează astfel ca o colecție de asemenea semnale receptate; un ansamblu capabil să definească atât each generation, cât și my generation, cea cu care fiecare dintre artiștii participanți se identifică prin lucrări ce devin instrumente de localizare spațio-temporală a autorului.Selecția expusă la Muzeul de Artă din Craiova transformă spațiul într-un Kunstkabinett, într-o cameră artistică dominată de preocupări estetice, în care lucrurile se întâmplă pentru că sunt lăsate să se întâmple. Acest tip de display explorează dinamica unei faze importante: aceea a unui moment de trecere; o trecere care este, în primul rând, de natură mentală. Expoziția de la Centrul „ Constantin Brâncuși” din Craiova este gândită ca un reper simbolic; este momentul în care carierele încep sau, uneori, sunt prematur abandonate. Astfel de expoziții au o menire diferită de cea imediat recognoscibilă: aceea a unei simple prezentări de lucrări realizate de studenți. Cred că asemenea proiecte, cu toate etapele și încărcătura lor, funcționează ca o simulare, în care cei implicați nu doar se responsabilizează, ci își pot imagina o posibilă viață trăită în acești parametri”, apreciază curatorul Michele Bressan.

SHOW(reel) / Talking about my Generation va putea fi vizitată gratuit la Centrul „Constantin Brâncuși” Craiova, în perioada 7 noiembrie 2025 – 30 ianuarie 2026, de marți până duminică, între orele 10:00 – 17:00.

Expoziție de fotografie „Mirifica Românie”
2025-12-02 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 18 noiembrie 2025, la ora 18.00, vernisajul expoziției de fotografie „Mirifica Românie”, organizată în cadrul programului „Bănia Photographic Art Tour”, derulat de Asociația Artiștilor Fotografi „Dacia Malvensis” din Oltenia, în colaborare cu Consiliul Județean Dolj, Primăria Municipiului Craiova, Biblioteca Județeană „Alexandru și Aristia Aman” și Uniunea Ziariștilor Profesioniști din România – Filiala Dolj.
Organizată în preajma Zilei Naționale a României, expoziția de fotografie „Mirifica Românie” reunește 180 de lucrări realizate de artiști fotografi din Craiova și din întreaga țară, lucrări care surprind chipul viu al României, de la peisaje ce poartă tăcerea muntelui și lumina câmpiei, la oameni, tradiții și simboluri ale unei identități ce dăinuie prin timp.
Vernisajul expoziției „Mirifica Românie” va fi moderat de Andrada Cojocaru, președinte al Filialei Dolj a Uniunii Ziariștilor Profesioniști din România.
Invitat special, prof. univ. dr. habil. Sorin Liviu Damean, va susține prelegerea „Desăvârșirea Unității Naționale”, evocând semnificațiile adânci ale zilei de 1 Decembrie — ziua în care idealul unității s-a împlinit prin credință, sacrificiu și iubire de neam.
Atmosfera serii va fi desăvârșită prin momente muzicale susținute de Octavian Gorun (vioară) și Corina Stănescu (pian), artiști ai Filarmonicii „Oltenia” Craiova, care vor aduce armonie și sensibilitate acestei întâlniri cu arta și cu inima României.
În cadrul expoziției „Mirifica Românie”, publicul poate admira lucrările expuse de artiștii fotografi:
✓participanți din Craiova: Albiș Olguța, Bărăitaru Marina Gabriela, Boldîr Victor Cătălin, Călin Rucsandra, Cojocaru Andrada, Cojocaru Mihaela Eleonora, Corcoveanu Livia, Coșoveanu Cristiana, Floriganță Tiberiu Cristian, Gavrilă Anne-Marie, Georgescu Mircea, Marcu Cristina, Mirescu Silviu Cristian, Murarețu Mihai, Nițipir Marius, Nucă Ionelia, Obreja Cătălin, Roșu Anca, SAB Angelo, Tătaru Ioan Bogdan, Voicu Andi și Vochescu Gabriela.
✓participanți din țară: Agop Alexandra – București, Amarandei Gabriel – Iași, Arcu Cătălin – Florești, Cluj, Bercaru Adrian – București, Bucur Claudia – București, Ciobotaru Ioan – Rm. Vâlcea, Cruceru Valerian – Motru, Gorj, Dalea Petre – Reșița, Furdu Mircea Cristian – București, Iancu Daniela – Slatina, Olt, Jeno Major – Sibiu, Nețoiu Ion Claudiu – Baia de Aramă, Mehedinți, Pălădescu Diana – Iași, Pop D. Ovi – Oradea, Radu Iulian – Bacău, Rusu Adela – Oradea, Scubli Mariana – Sighetul Marmației, Urziceanu Ovidiu – Calafat.
✓participanți din diaspora: Gabriela Ivan – Roma, Italia.
„Prin această expoziție dorim să oferim publicului nu doar imagini, ci trăiri. Fiecare fotografie este o fereastră spre România pe care o purtăm în suflet — o Românie a luminii, a demnității și a bucuriei de a fi împreună.” — Asociația Artiștilor Fotografi „Dacia Malvensis”
Expoziția „Mirifica Românie” va putea fi vizitată în perioada 18 noiembrie – 15 decembrie 2025.

Expoziție Alexandru Pasat - Memoria materiei, metamorfoza formelor
2025-12-02 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova vă invită să vizitați expozița Alexandru PASAT – Memoria materiei, metamorfoza formelor (sculptură, desen), curator: Ruxandra Demetrescu. Deschiderea expoziției are loc joi, 16 octombrie, 2025, ora 17:00.
Alexandru Pasat este o personalitate remarcabilă a culturii vizuale contemporane românești. Născut în 1955 în comuna Plenița din județul Dolj, Alexandru Pasat și-a început studiile artistice la Liceul de Artă din Craiova. A urmat sculptura la Institutul de Arte plastice „Ion Andreescu“ din Cluj-Napoca, devenind profesor al acestei prestigioase universități. A expus în țară și în străinătate, pentru activitatea sa fiindu-i decernate numeroase premii dintre care: Premiul de Excelență al Uniunii Artiștilor Plastici din România (2020), Medalia Meritul Cultural Clasa I conferită de Preşedintele României (2004), Medalia de aur pentru participarea României la Bienala Internaţională de Sculptură „Dantesca”, Ravenna, Italia (1988).
Activitatea sa artistică se distinge prin dimensiunea înnoitoare a experimentelor formale și interesul constant pentru explorarea diverselor materiale/materialități caracteristice sculpturii. Memoria materiei, metamorfoza formelor este prima sa expoziție personală la Craiova, unde vor fi expuse lucrări realizate în ultimii ani, într-un parcurs retrospectiv marcat de câteva opere emblematice, ce datează din perioada 1990-2010.
Expoziţia Memoria materiei, metamorfoza formelor va putea fi vizitată la parterul Palatului „Jean Mihail” în perioada în perioada 17 octombrie 2025 – 15 martie 2026, de marți până duminică între orele 10:00 – 17:00.
*
Alexandru Pasat s-a născut la 27 aprilie 1955. În perioada 1976 – 1980 a studiat la Institutul de Arte Plastice „Ion Andreescu” Cluj-Napoca, specializarea Sculptură. Din 1999 este profesor invitat la Academia de Vară – Beratzhausen (Regensburg / Germania), iar din 2004 a devenit cadru didactic la secția sculptură a Universității de Artă și Design din Cluj-Napoca.
Partener: Consiliul Județean DoljParteneri media: TVR Craiova, Tele U Craiova, Modernism, Curatorial, Ramuri, Scrisul Românesc, Mozaicul, Discover Dolj.

Expoziție „Doar eu pot fi aiciacum”
2025-12-04 12:00 - 16:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă invităm la GLORIÆ Art Gallery să vizitați expoziția „Doar eu pot fi aiciacum”, un proiect colectiv care reunește lucrări semnate de Paul Ilfoveanu, Ana Ionescu, Albert Kaan, Irina Motroc, Radu Pandele, Ana Pascu și Alexandru Ranga.
Expoziția, curatoriată de Anne-Marie Lolea și Gloria Berceanu, va fi deschisă publicului în perioada 17 octombrie 2025 – 16 ianuarie 2026.
Titlul expoziției – „Doar eu pot fi aiciacum” – propune, așa cum notează curatoarea Anne-Marie Lolea, „o trecere subtilă de la spațiul comun la spațiul întrupat, un moment de respiro de care fiecare dintre noi are nevoie”. Conceptul se construiește în jurul ideii de „Ba”, un concept formulat de Ikujiro Nonaka și definit ca un context viu în care cunoașterea, emoția și experiența se nasc prin prezență și interacțiune. Expoziția devine astfel un câmp stratificat – fizic, digital, mental și relațional – în care lucrările funcționează simultan ca obiecte estetice și catalizatori ai unui proces continuu de dialog.
„Zonele din expoziție sunt articulate potrivit unor filosofii intime, al unui impuls interior de creație al fiecăruia dintre artiști. Și deși este vorba, de fiecare dată, de nevoia personală de a exterioriza o anumită trăire, cercetare sau gând, prin recontextualizarea de aiciacum, lucrările ajung într-un punct comun, transformând spațiul într-un Ba stratificat”, explică Anne-Marie Lolea.
Viziunea curatorială a Gloriei Berceanu accentuează rolul privitorului ca parte activă a expoziției: „Articularea camerelor servește primordial privitorului. Demersul constituie o invitație la explorare, la îndepărtare de precepte și apropiere de sensibilități intime imediate. Șapte artiști cu personalități și practici distincte se transformă într-o entitate singulară, uniți prin experiența universală a ceea ce înseamnă „să fii într-un moment și într-un loc determinat”.”
Expoziția propune un traseu în care lucrările comunică între ele prin tensiuni vizuale și concepte complementare – de la îngrădirea instalată de Ana Ionescu la gravitatea fulgerului semnat de Alexandru Ranga, de la reflecțiile asupra identității ale lui Paul Ilfoveanu la instalațiile Anei Pascu care investighează relația dintre interior și exterior.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
De la inaugurare, GLORIÆ Art Gallery s-a impus ca un reper al artei contemporane din zona de sud a țării, prezentând expoziții dedicate unor artiști precum Vincenzo Bianchi, Sorin, Adrian și Nicu Ilfoveanu sau Marilena Preda Sânc, Roxana Trestioreanu, Aurora Király și Elena Scutaru, proiecte curatoriate de Ruxandra Demetrescu. În paralel, galeria a derulat inițiative în colaborare cu parteneri culturali, precum Empower Artists și Arta Prezentului în cadrul expoziției Permanent World Encyclopedia, curatoriată de Norbert Filep și ediția din 2025 a Festivalului de Dans Contemporan CONNECT, realizată împreună cu Asociația Delazero.
GLORIÆ a participat, de asemenea, la două ediții ale Nopții Albe a Galeriilor și târgul RAD Art Fair 2025, consolidându-și rapid prezența în rețeaua instituțiilor independente de artă contemporană din România.

Winterland 2025
2025-12-10 11:00 - 17:00 | Universitatea din Craiova, Str. A. I. Cuza, nr. 13, Craiova, Dolj, România
Anul acesta, Winterland 2025 – ediția a XII-a aduce la un loc creativitatea studenților și dorința comunității de a sprijini un proiect cu impact real. Vă invităm la vernisajul expoziției caritabile de decorațiuni de iarnă, pe 10 decembrie, ora 11:00, unde fiecare achiziție devine o contribuție la construirea primului centru dedicat copiilor cu autism din zona Olteniei.

Expoziție de artă vizuală: 121 de ani de la înființarea Societății Filarmonice din Craiova
2025-12-17 14:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
În suita evenimentului 121 ani de la înfiinţarea Societăţii Filarmonice din Craiova, sub auspiciile Primăriei Craiova și Consiliului Local, ale Filialei Dolj a Uniunii Artiştilor Plastici din România, în parteneriat cu Filarmonica „Oltenia”, Asociaţia Seniori Art Craiova
prezintă:
Expoziţie de artă vizuală
17.12.2025 – 11.01.2026
Curatori:
Emilian Popescu, Dr. în Arte Vizuale / U.A.P. Filiala Craiova
Daniel Guţă / U.A.P. Filiala Craiova
Expozanţi:
Alis Daniela Guţă (Alicante/Spania)
Cleopatra Marinescu (Craiova)
Cristina Petria (U.A.P. Craiova)
Dan Avram (Craiova)
Dana Curcă (Craiova)
Daniel Guţă (U.A.P. Craiova)
Dragoş Brădiceanu (Craiova)
Emilia Burlan (U.A.P. Craiova)
Emilian Popescu (U.A.P. Craiova)
Eugen Dumitru (U.A.P. Craiova)
Erin Teodorescu (Craiova)
Florin Măceşanu (Craiova)
Georgeta Vasiliev (Constanţa, U.A.P. Bucureşti)
Gheorghe Leteanu (Vaslui, U.A.P. Iaşi)
Ilinca Butucea (Craiova)
Marian Rada (Craiova)
Mădălina Ruican (Craiova)
Mihai Ghizdavu (Craiova)
Monica Goşoiu (U.A.P. Constanţa)
Puşa Bărbulescu (Craiova)
Rodica Jianu (U.A.P. Craiova)
Viorel Pîrligras (Craiova)

Vernisaj: miercuri 17 decembrie 2025, ora 14, în Foaierul Filarmonicii „Oltenia” din str. Unirii 16, Craiova

Invitat special:
Nicolae Marinescu, Directorul Editurii „Aius” Craiova

Expoziție fotografică Magia Sărbătorilor de Iarnă
2025-12-17 18:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 17 decembrie, ora 18.00, vernisajul expoziției fotografice Magia Sărbătorilor de Iarnă, un eveniment dedicat frumuseții tradițiilor, emoției sărbătorilor și forței expresive a imaginii fotografice.
Expoziția reunește 158 de fotografii, semnate de 24 de artiști fotografi din Craiova și din întreaga țară, și propune un parcurs vizual amplu, în care iarna este surprinsă ca stare de spirit, memorie colectivă și expresie artistică.
Structurată în trei secțiuni complementare, expoziția oferă privitorului o experiență ce oscilează între intimitate, comunitate și spectacol.
✔Prima secțiune, Seară magică, prezintă 21 de naturi statice realizate de Rucsandra Silvia Călin, EFIAP/d1, imagini în care lumina și obiectele specifice sărbătorii Crăciunului construiesc o atmosferă de liniște, așteptare și reculegere, specifică serilor de iarnă.
✔Cea de-a doua secțiune cuprinde 97 de fotografii – 73 în format landscape și 24 în format portret – aparținând celor 24 de artiști expozanți: Agop Alexandra (București), Amarandei Gabriel (Iași), Apostol Mircea Florian (Oradea), Boldîr Victor Cătălin (Craiova), Călin Rucsandra Silvia (Craiova), Ciobotaru Ioan (Rm. Vâlcea), Cojocaru Mihaela Eleonora (Craiova), Corcoveanu Livia (Craiova), Cruceru Valerian (Motru), Furdu Mircea Cristian (București), Mirescu Silviu Cristian (Craiova), Nețoiu Ion Claudiu (Baia de Aramă), Nucă Ionelia (Craiova), Obreja Cătălin (Craiova), Pop D. Ovi (Oradea), Popa Victor Eugen (Craiova), Radu Iulian (Bacău), Roșu Anca (Craiova), Rusu Adela (Oradea), Segal Paul (Israel), Scubli Mariana (Sighetul Marmației), Urziceanu Ovidiu (Calafat), Voicu Andi (Craiova) și Vochescu Gabriela (Craiova).
Aceste lucrări surprind o diversitate de elemente ale tradiției românești, de la preparatele tradiționale și portul popular, la dansurile și obiceiurile specifice diferitelor zone ale țării.
✔Cea de-a treia secțiune reunește 40 de fotografii realizate în cadrul spectacolului Colindăm încă din zori, susținut de Secția de folclor „Maria Tănase” a Teatrului Colibri din Craiova. Instantaneele surprind emoția colindului, expresivitatea scenică și energia unui moment artistic dedicat sărbătorilor de iarnă. Prin obiectivul artiștilor fotografi Victor Cătălin Boldîr, Mihaela Eleonora Cojocaru, Livia Corcoveanu, Silviu Cristian Mirescu, Cătălin Obreja și Andi Marian Voicu, colindul și arta populară capătă formă vizuală, iar scena devine un spațiu al emoției colective.
Programul evenimentului cuprinde următoarele momente:

un scurt program de colinde, intitulat „Vin colindătorii”, moment oferit de Lavinia Bârsoghe și un grup de colindători ai Secției de folclor „Maria Tănase” a Teatrului Colibri
Expunere „Tradiția sărbătorilor de iarnă în Oltenia”, susținută de prof. univ. dr. Gabriela Păsărin
Scurt program muzical – „Noapte de vis”, în interpretarea lui Daniel Petrescu, „Angels” Pop Opera Group

Expoziția fotografică Magia Sărbătorilor de Iarnă, este cea de a 12-a expoziție organizată în acest an la Muzeul Cărții și Exilului Românesc de Asociația Artiștilor Fotografi „Dacia Malvensis” din Oltenia.

Săptămână dedicată Zilei Culturii Naționale la Muzeul Cărții și Exilului Românesc
2026-01-12 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
🏛️Muzeul Cărții și Exilului Românesc dedică săptămâna 12-18 ianuarie 𝒁𝒊𝒍𝒆𝒊 𝑪𝒖𝒍𝒕𝒖𝒓𝒊𝒊 𝑵𝒂𝒕̦𝒊𝒐𝒏𝒂𝒍𝒆 și organizează o serie de evenimente culturale ce aduc un omagiu lui Mihai Eminescu, poet, prozator, dramaturg și jurnalist, cea mai importantă voce poetică din literatura română.
📌Săptămâna debutează cu expoziția 𝑴𝒊𝒉𝒂𝒊 𝑬𝒎𝒊𝒏𝒆𝒔𝒄𝒖 𝒊̂𝒏 𝒄𝒐𝒍𝒆𝒄𝒕̦𝒊𝒊𝒍𝒆 𝑴𝒖𝒛𝒆𝒖𝒍𝒖𝒊 𝑪𝒂̆𝒓𝒕̦𝒊𝒊 𝒔̦𝒊 𝑬𝒙𝒊𝒍𝒖𝒍𝒖𝒊 𝑹𝒐𝒎𝒂̂𝒏𝒆𝒔𝒄, care va fi disponibilă în Sala Paris în intervalul 12 ianuarie-16 februarie 2026. Expoziția valorifică volume și alte obiecte de artă aflate în patrimoniul muzeului, provenind din mai multe colecții.
📌Marți, 13 ianuarie, la ora 18.00 va avea loc vernisajul expoziției de artă fotografică 𝑺𝒖𝒇𝒍𝒆𝒕 – 𝒑𝒐𝒆𝒛𝒊𝒆 – 𝒇𝒐𝒕𝒐𝒈𝒓𝒂𝒇𝒊𝒆, dedicată Zilei Culturii Naționale. În cadrul expoziției vor fi prezente 151 de fotografii, eseuri fotografice, meditații vizuale asupra temelor eminesciene, lucrări realizate de 31 de artiști fotografi din tară și din diaspora românească.
📌Miercuri, 14 ianuarie, la ora 10.00, va avea loc evenimentul 𝑼𝒏𝒊𝒗𝒆𝒓𝒔𝒖𝒍 𝒆𝒎𝒊𝒏𝒆𝒔𝒄𝒊𝒂𝒏 𝒑𝒓𝒊𝒏 𝒐𝒄𝒉𝒊𝒊 𝒄𝒐𝒑𝒊𝒊𝒍𝒐𝒓, o întâlnire organizată de Cristina Gelep, Rodica Constanda, asistenți de cercetare la Muzeul Cărții și Exilului Românesc, cu elevii clasei a III-a de la Școala Gimnazială „Mihai Eminescu” din Craiova. Întâlnirea va include un concurs cultural cu întrebări despre viața și opera lui Mihai Eminescu, un moment de recitări poetice, precum și discuții pe marginea biografiei și parcursului publicistic al marelui poet. La finalul întâlnirii, elevii realiza câte un desen inspirat de un fragment din creația eminesciană.
📌Joi, 15 ianuarie, la ora 11.00, va avea loc evenimentul 𝑬𝒎𝒊𝒏𝒆𝒔𝒄𝒖 𝒊̂𝒏 𝒂𝒄𝒕𝒖𝒂𝒍𝒊𝒕𝒂𝒕𝒆, moderat de prof. Carmen Theo Făgețeanu, traducător literar și membră a Filialei Craiova a Uniunii Scriitorilor din România. Programul cuprinde momente artistice susținute de elevii Liceului Teologic Adventist din Craiova, coordonați de profesorii Claudia Botezat, Mioara Iana și Carmen Mihai. Prin poezie, lectură și momente muzicale, elevii propun o apropiere directă de textele poetului, punând în evidență modernitatea și actualitatea operei eminesciene.
📌Ultimul eveniment organizat în săptămâna dedicată Zilei Naționale a Culturii este vernisajul expoziției 𝑴𝒆𝒕𝒂𝒎𝒐𝒓𝒇𝒐𝒛𝒆 𝒅𝒆 𝒍𝒂 𝒄𝒖𝒗𝒊𝒏𝒕𝒆 𝒍𝒂 𝒇𝒐𝒓𝒎𝒆, expoziție cu obiecte de artă inspirate din literatura română, organizată de Academia de Artă Handmade București. Vernisajul va avea loc va avea loc joi, 15 ianuarie, la ora 12.00, iar expoziția va fi disponibilă la Muzeul Cărții și Exilului Românesc până la data de 20 februarie 2026.
📌Începând cu anul 2010, românii sărbătoresc Ziua Culturii Naționale în ziua de 15 ianuarie, data nașterii poetului național Mihai Eminescu. În fiecare an, Biblioteca Judeteana Alexandru & Aristia Aman Craiova și Muzeul Cărții și Exilului Românesc celebrează această zi prin organizarea unor evenimente dedicate marelui poet național și promovării culturii.

Expoziție „A painting: abstract and material”
2026-01-16 17:00 - 18:00 | Galeria Arta 1, Calea Unirii, nr. 12, Craiova, Dolj, România
A Painting: abstract and material

Facultatea de Teologie Ortodoxă în parteneriat cu Uniunea Artiștilor Plastici din România, Filiala Craiova, organizează vineri, 16.01.2025, la ora 17:00, expoziția „A painting: abstract and material”.

Evenimentul va avea loc la Galeria Arta 1, Calea Unirii, nr. 16 (vis-a-vis de Mercur).

Expoziția va putea fi vizitată până la data de 30 ianuarie 2026.

Expoziție de fotografie „Fântânile Olteniei. Arhivă și contemporaneitate”
2026-01-27 09:00 - 17:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
📌„Fântânile Olteniei. Arhivă și contemporaneitate”
📍 Sectia de Etnografie – Casa Băniei, Craiova
🔷La Casa Băniei – Secția de Etnografie a Muzeului Olteniei Craiova a fost vernisată foto-expoziția temporară „Fântânile Olteniei. Arhivă și contemporaneitate”, menită să aducă în prim-plan o perspectivă complexă asupra timpului și memoriei fântânilor din Oltenia: fântâni cu cumpănă, cu roată, cu structuri de lemn sau piatră, fântâni de hotar sau de răscruce.
📌Expoziția reunește fotografii de arhivă din patrimoniul Muzeului Olteniei și imagini contemporane realizate în cadrul proiectului independent „Fântânile Olteniei”, desfășurat de echipa Omnia Photo începând cu anul 2016, având ca obiectiv cartografierea și documentarea fântânilor de uz comunitar din regiunea Olteniei, ca structuri vernaculare esențiale pentru viața rurală și memoria colectivă.
🏦Proiectul cultural „Fântânile Olteniei” propune o reflecție asupra continuității fragile dintre trecut și prezent și asupra rolului fotografiei ca instrument documentar, istoric și artistic, capabil să conserve și să transmită memoria unor structuri aparent marginale, dar esențiale pentru istoria tăcută a comunităților rurale.
Publicul va putea vedea, în premieră, materiale fotografice analogice alb-negru și fișe de arhivă din perioada 1950–1970, realizate în cadrul campaniilor de cercetare etnografică, alături de imagini din anii 1930 și de fotografii contemporane realizate pe film și în format digital.
✨Expoziția este semnată de fotografii documentariști Cristian Bassa și Dorian Delureanu, cu sprijinul Azero, iar cercetarea antropologică este realizată de Ana-Cristina Irian, cu contribuții etnografice din partea dr. Roxanei Deca, muzeograf Secția de Etnografie a Muzeului Olteniei. Conceptul expozițional este realizat de Roxana Deca și Ana-Cristina Irian, beneficiind de contribuția specialiștilor Muzeului Olteniei, Bogdan Lupu și Teodor Ion Surlin, și invită vizitatorii să observe transformările, continuitățile și contrastele dintre „atunci” și „acum” pentru a determina o experiență reflexivă, în care trecutul documentat fotografic capătă noi sensuri prin raportare la prezent, iar prezentul este îmbogățit de memoria vizuală a istoriei contemporane și etnografice.
🎤Expoziția a fost deschisă de dr. Florin Ridiche, managerul Muzeului Olteniei Craiova, în prezența reprezentanților Omnia.Photo, respectiv Dorian Delureanu și Cristina Irian, cei care au realizat cercetarea de teren în cadrul proiectului cu același nume, reușind, prin efortul depus, să realizeze cartografierea și documentarea fântânilor de uz comunitar din regiunea Olteniei. Despre conținutul și semnificația ritualică a acestor simboluri etnografice a vorbit dr. Roxana Deca, muzeograf – Muzeul Olteniei și curatorul expoziției.
🕰 Expoziția poate fi vizitată la Casa Băniei până la sfârșitul lunii februarie 2026.

Expoziție „Spiritul iernii”
2026-01-27 17:00 - 18:30 | Dolj
Expoziția „Spiritul iernii” – creația elevilor Școlii Populare de Arte și Meserii „Cornetti”
Școala Populară de Arte și Meserii „Cornetti” din cadrul Centrului Județean de Cultură și Artă Dolj, instituție aflată în subordinea Consiliului Județean Dolj, invită publicul iubitor de artă la expoziția „Spiritul iernii”, care va avea loc marți, 27 ianuarie 2026, ora 17:00 la sediul instituției din strada Jiețului, nr. 19.
Expoziția reunește lucrări realizate de elevii școlii, de la clasele de pictură, grafică și artă fotografică, propunând o incursiune vizuală sensibilă și expresivă în universul iernii. Prin culoare, formă și compoziție, tinerii artiști surprind atmosfera specifică acestui anotimp, transmițând emoție, introspecție și creativitate.
Evenimentul reprezintă rezultatul muncii susținute desfășurate în cadrul orelor de specialitate și reflectă preocuparea constantă a Școlii Populare de Arte și Meserii „Cornetti” pentru promovarea talentului, educației artistice și valorilor culturale autentice.
Expoziția „Spiritul iernii” constituie totodată un prilej de dialog între elevi, profesori și public, precum și o oportunitate de a susține și încuraja tinerii creatori aflați la început de drum artistic.
Intrarea este liberă.

Expoziție Mari Maeștri ai Artei Românești la Craiova
2026-02-05 18:30 - 20:00 | Dolj
În timp ce o parte din Colecția Darius Vâlcov se află în procedură de licitație, câteva dintre lucrările de patrimoniu ajung, pentru scurt timp, la Craiova, într-o expoziție cu acces liber. Evenimentul oferă publicului ocazia rară de a vedea de aproape lucrări semnate de nume canonice ale artei românești, dar și o apariție specială: o lucrare de Pablo Picasso, prezentată în contextul acestei selecții.
Expoziția poartă titlul „Mari Maeștri ai Artei Românești la Craiova” și este găzduită de Epoca Agape (str. Alexandru Macedonski nr. 51).
Vernisaj
Joi, 5 februarie, ora 18:00
Program de vizitare
Vineri, 6 februarie între 10:00 – 14:00
Acces
Intrare liberă (pentru colecționari și publicul larg)

Selecția reunește lucrări de patrimoniu și nume importante din arta românească, precum:

Nicolae Grigorescu
Nicolae Tonitza
Corneliu Baba
Eustațiu Stoenescu
Spirul Vergulescu

În plus, colecția include și o lucrare semnată de Pablo Picasso, intitulată „Scenă de coridă” (1959).
Evenimentul este organizat cu intrare gratuită, în spiritul inițiativelor A10 by Artmark de a oferi publicului acces la lucrări valoroase, așa cum se întâmplă și la sediul din București, la Palatul Cesianu-Racoviță. Licitația este programată pentru 17 februarie, iar participarea este posibilă atât fizic, cât și online, prin platforma Artmark. Valorificarea picturilor are loc în cadrul procedurii de executare silită inițiate de ANAF Craiova.
Sursa.

Expoziție „Brâncuși, inspirație pentru tineri”
2026-02-12 17:00 - 18:00 | Dolj
„Brâncuși, inspirație pentru tineri” – Expoziție de grafică, pictură și artă fotografică
Școala Populară de Arte și Meserii „Cornetti” din cadrul Centrului Județean de Cultură și Artă Dolj, instituție aflată în subordinea Consiliului Județean Dolj, invită publicul iubitor de artă la expoziția „Brâncuși, inspirație pentru tineri”, eveniment dedicat celebrării operei și spiritului marelui sculptor român Constantin Brâncuși.
Expoziția reunește lucrări realizate de elevii claselor de arte vizuale, care au explorat, prin propriul limbaj artistic, teme, simboluri și concepte inspirate din creația brâncușiană. Fiecare lucrare reflectă sensibilitatea, creativitatea și modul autentic în care tinerii artiști înțeleg și reinterpretează valorile universale promovate de Brâncuși: simplitatea formei, esența și spiritualitatea.
Evenimentul își propune să încurajeze dialogul dintre tradiție și contemporaneitate, oferind publicului ocazia de a descoperi viziunea noii generații asupra unei moșteniri culturale de excepție.
Vă invităm să fiți alături de noi și să susțineți talentul și pasiunea elevilor noștri.

Târgul de Nunți Wedding Fever Craiova 2026 – ediția a XV-a
2026-02-13 11:00 - 18:00 | Sala Polivalentă, Bvd. Ilie Balaci, nr.6, Craiova, Dolj, România
Craiova: Targul de Nunti Wedding Fever
Sala Polivalenta, Craiova
Bulevardul Știrbei Vodă 32, Craiova 200653
13-15 februarie ’26 acces de la 10:00
Târgul de Nunți Wedding Fever Craiova – Ediția a XV-a
13–15 februarie 2026 • Sala Polivalentă Craiova.
Cel mai așteptat eveniment dedicat viitorilor miri revine la Craiova!
Între 13 și 15 februarie 2026, la Sala Polivalentă, are loc Târgul de Nunți Wedding Fever, ediția a XV-a – un weekend plin de inspirație, reduceri exclusive și experiențe premium.
✔ Peste 100 de expozanți din toate domeniile: rochii de mireasă, costume, locații de evenimente, foto-video, candy bar, flori, bijuterii, beauty, entertainment și multe altele
✔ Oferte și pachete speciale disponibile exclusiv pe durata târgului
✔ Degustări, demonstrații live și consultanță gratuită
✔ Premii, surprize și concursuri pentru vizitatori
Noutățile ediției 2026:
✨ VIP Lounge pentru vizitatorii care câștigă invitații speciale sau achizitioneaza bilete VIP
✨ Acces Early Entry pentru cuplurile selectate ( 100 bilete disponibile pentru vineri, 13 februarie 2026
✨ Wedding Fever Awards – Gala Furnizorul Anului
✨ Wedding Fever Magazine – revista oficială a târgului
✨ Cartele NFC pentru o experiență modernă de networking
✨ Stilist personal pentru mirese – o experiență premium, în care viitoarele mirese primesc sfaturi personalizate despre:
alegerea rochiei potrivite siluetei
selectarea furnizorilor în funcție de stilul nunții
culori, decoruri și direcții estetice adaptate fiecărei mirese
cum să își optimizeze bugetul fără compromisuri
Pe scurt: o ghidare profesionistă, exclusivă, disponibilă doar în cadrul târgului, pentru o experiență completă și relaxată ( serviciu disponibil pentru cei care achizitioneaza bilete VIP).
Program:
Vineri: 11:00 – 18:00
Sâmbătă: 10:00 – 18:00
Duminică: 10:00 – 18:00
Sala Polivalentă Craiova
Acces pe bază de bilete.

Expoziție Capodopere redescoperite ale începutului de secol
2026-02-13 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Capodopere redescoperite ale începutului de secol • O expoziție rară • 14–15 februarie • Gloriae Gallery • Organizată de Ans Azura

În perioada 13 – 15 februarie 2026, spațiul Gloriae Art Gallery din Craiova va găzdui expoziția Capodopere redescoperite ale începutului de secol, care oferă publicului ocazia de a admira lucrările care vor fi scoase la licitație în cadrul Ans Azura, programată pentru 26 februarie 2026.
Vernisajul expoziției va avea loc vineri, 13 februarie, de la ora 18:00.
Lucrările expuse vor putea fi achiziționate în cadrul licitației Ans Azura, Masters of Modernity – A History of Romanian Modern Art, ce se va desfășura online, pe 26 februarie 2026, începând cu ora 19:00.
Expoziția explorează conexiunile profunde dintre arta românească și modelele artistice europene. Printre punctele de atracție ale expoziției se numără lucrări semnate de Ioan Andreescu, Theodor Aman, Theodor Pallady, Ștefan Luchian, Alexandru Ciucurencu, Corneliu Baba, a căror viziune a marcat evoluția modernismului în România.
Capodopere redescoperite ale începutului de secol
Expoziția Capodopere redescoperite ale începutului de secol propune o incursiune structurată în modernismul românesc, reunind lucrări ce marchează momentele de sinteză între rigoarea academică și libertatea noilor limbaje vizuale ale secolului XX. Dincolo de o cronologie rigidă, selecția evidențiază modul în care artiștii români au asimilat modelele occidentale, transformându-le într-un discurs vizual autentic și profund originale.
Nucleul expoziției este format din Peisaj, luminiș de pădure și La păscut, două lucrări semnate de Ștefan Luchian care surprind modul în care natura devine sursă de culoare și emoție. Prezența lui Ioan Andreescu prin lucrarea Peisaj de dimineață marchează trecerea de la pictura clasică la pictură modernă prin peisajul abordat ca o problemă de structură și echilibru vizual.
Un pilon central al expoziției îl reprezintă dialogul dintre scena artistică românească și spațiul european. Această deschidere este ilustrată prin influențele franceze aduse de Samuel Mützner, dar și prin portretele lui Theodor Aman, care îmbină armonios rigoarea academică cu specificul local. Parcursul este completat de sculpturile lui Ion Irimescu, ale cărui lucrări aduc o notă de simplitate și claritate formelor umane.
Selecția este întregită de nume mari precum Nicolae Tonitza, Theodor Pallady și Camil Ressu, oferind o imagine completă asupra artei românești.
…………………………………………………………………………………………………
Ans Azura este o casă de licitații de artă fondată în 2021, care reunește experți dedicați promovării operelor de calitate muzeală din Europa Centrală, de Est și Orientul Mijlociu.
Gloriae Art Gallery este prima galerie de artă independentă din Craiova. Spațiul funcționează ca un centru vibrant unde artiștii și colecționarii se conectează prin emoție, dialog și dorința de a promova libertatea creativă.
Expoziția poate fi vizitată pe 14 și 15 februarie, în intervalul orar 11:00–20:00, la Gloriae Art Gallery, situată pe strada Alexandru Macedonski nr. 49, Craiova.
De asemenea, expoziția va fi deschisă publicului și la sediul Ans Azura din București, pe strada Speranței nr. 21, în perioadele 9–11 februarie și 17–26 februarie, zilnic între 10:00 și 18:00.

Expoziție de fotografie Eternul Brâncuși
2026-02-18 18:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 18 februarie 2026, la ora 18.00, vernisajul expoziției Eternul Brâncuși, organizată de Asociația Artiștilor Fotografi „Dacia Malvensis”, în colaborare cu Consiliul Județean Dolj, Primăria Municipiului Craiova, Uniunea Ziariștilor Profesioniști din România”, filiala „Tudor Arghezi” și Biblioteca Județeană „Alexandru și Aristia Aman”.
Expoziția marchează împlinirea a 150 de ani de la nașterea marelui sculptor Constantin Brâncuși, prilej de reflecție și de celebrare a moștenirii sale universale, care continuă să inspire generații și să redefinească limbajul formei în arta modernă.
Expoziția reunește lucrările a 34 de artiști din Craiova, din întreaga țară și din diaspora:
✓Alexandra AGOP
✓Arcu Cătălin
✓Bercaru Adrian
✓Calin Rucsandra
✓Ciobotaru Ioan
✓Cojocaru Mihaela Eleonora
✓Corcoveanu Livia
✓Cosoveanu Cristina
✓Cruceru Valerian
✓Dalea Petre
✓Floriganta Cristian
✓Furdu Mircea
✓Iancu Daniela
✓Keller Erica
✓Mirescu Silviu Cristian
✓Modan Teodora
✓Năstasie Dan
✓Netoiu Ion Claudiu
✓Obreja Cătălin
✓Ovi D Pop
✓Pălădescu Diana
✓Pașca Iuliana
✓Popa Victor
✓Pușcașu Dan
✓Roșu Anca
✓Rusu Adela Lia
✓Sab Angelo
✓Scaunașu Ionel
✓Scubli Mariana
✓Segal Paul
✓Tătaru Ioan Bogdan
✓Urziceanu Ovidiu
✓Vochescu Gabriela
✓Voicu Andi.
Vernisajul expoziției va fi moderat de Andrada Cojocaru, președinte al Uniunii Ziariștilor Profesioniști „Tudor Arghezi” – Filiala Dolj.
Din programul evenimentului fac parte două expuneri ce dezvăluie fațete mai puțin cunoscute ale artistului:

„Brâncuși Esotericul”, susținută de binecunoscutul publicist Dan Lupescu, o incursiune în simbolurile și energiile subtile ce pulsează în creația sa;
„Brâncuși Fotograful”, prezentată de Silviu Cristian Mirescu, o privire asupra artistului care a știut să modeleze nu doar materia, ci și lumina.

La finalul serii, publicul va asista la un moment artistic oferit de cvartetul de coarde „Gaudeamus” al Universității din Craiova, compus din Darius Melencovici, Andreea Poenaru, Ana Maria Odină și Gabriela Sârbu.

Expoziție Paleolog - Brâncuși - Un alfabetar necesar
2026-02-19 10:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova marchează 150 de ani de la nașterea sculptorului Constantin Brâncuși, printr-un proiect expozițional care aduce în actualitate personalitatea lui V. G. Paleolog (1890-1979) și demersurile sale susținute pentru a face cunoscută opera lui Brâncuși, într-o perioadă în care asemenea preocupări aveau statut de pionierat.

Pentru a descoperi datele care au condus la crearea și perpetuarea legăturii dintre aceste două personalități ale culturii românești și universale, vă invităm să fiți alături de noi, miercuri, 18 februarie 2026, ora 17:00, la Centrul „Constantin Brâncuși” din Craiova, unde va avea loc deschiderea oficială.

Expoziția are un caracter documentar și prezintă publicului cărți, documente, manuscrise și fotografii din colecția familiei și colecția Muzeului de Artă Craiova. Sunt aduse în prim plan studiile și volumele lui V. G. Paleolog referitoare la opera lui Constantin Brâncuși, împreună cu alte două proiecte, mai puțin cunoscute, care i-au marcat existența: Informatica Brâncuși și Memorialul Brâncuși. Datorită lui Paleolog au fost aduse la Craiova ultimele mărturii fizice ale atelierului lui Brâncuși de la Paris, în ideea de a recrea o replică simbolică a atelierului, sub numele Memorialul Brâncuși. Zona documentară este completată cu piese originale, din perioada în care Brâncuși era elev la Școala de Arte și Meserii, aflate în colecția Muzeului de Artă Craiova și a Liceului Tehnologic „Constantin Brâncuși”, un portret al lui V. G. Paleolog (ghips patinat), realizat de Anghel Chiciu la Paris, în 1912, și o copie în bronz după lucrarea Vitellius, de Constantin Brâncuși, din colecția Muzeului de Artă Craiova.

Nu în ultimul rând, este documentată o perioadă importantă pentru activitatea lui V. G. Paleolog, respectiv 1964-1978, când, în plină epocă comunistă, acesta a făcut o adevărată propagandă culturală, publicând texte în ziarele locale și revistele de cultură, cu difuzare națională, realizând emisiuni radio și contribuind astfel la cunoașterea și înțelegerea operei lui Brâncuși. Unul din materialele scrise de Paleolog la acea vreme a fost și sursa noastră de inspirație pentru titlul expoziției. Dacă, în 1965, autorul anunța că miza articolelor sale este aceea de a oferi publicului „un alfabet pentru citirea operelor lui Brâncuși”, prin acest proiect am căutat să creăm un „alfabetar”, care să recompună, într-o imagine de ansamblu, rezultatul eforturilor de o viață ale lui V. G. Paleolog. În acest fel este conturată posteritatea celui care a rămas în istorie ca primul monograf al lui Brâncuși și autor al unor studii de referință pentru opera brâncușiană.

Urmărind toate aceste aspecte, fără a avea o miză strict locală, proiectul punctează și o serie de demersuri datorită cărora Craiova devine locul în care s-a încercat recuperarea simbolică a unui fragment aparținând biografiei brâncușiene. Prin aceste restituiri putem oferi un posibil răspuns la întrebarea care persistă și revine, în fiecare an, în preajma Zilei Naționale Brâncuși: Ce a făcut și ce face România pentru marele sculptor?

Expoziția va putea fi vizitată la Centrul „Constantin Brâncuși” din Craiova, în perioada 19 februarie – 17 mai 2026, de marți până duminică, între orele 10:00 și 17:00, accesul fiind gratuit.

Ca evenimente colaterale acestei expoziții, în perioada aferentă desfășurării ei, vor fi organizate două serii de conferințe susținute de istorici de artă recunoscuți. Prima dintre acestea va avea loc pe data de 7 martie 2026, avându-i ca invitați pe: Doina Lemny, Ruxandra Demetrescu și Cristian Robert Velescu. A doua serie de conferințe va fi susținută de domnul Andrei Paleolog, donatorul fondului arhivistic Tretie Paleolog de la Muzeul de Artă Craiova, data exactă a acesteia urmând să fie comunicată în preajma evenimentului.

Expoziția „Contemporanii lui Brâncuși”
2026-02-19 11:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🔶Expoziția „Contemporanii lui Brâncuși”
🏛️Muzeul Olteniei Craiova – Secția Istorie-Arheologie găzduiește expoziția temporară „Contemporanii lui Brâncuși”, realizată în parteneriat cu Liceul Tehnologic „Constantin Brâncuși” din Craiova, un demers care aduce în prim-plan sculptori formați la Școala de Arte și Meserii din Craiova, în aceeași epocă în care își începea parcursul artistic și Constantin Brâncuși.
📌Expoziția reunește sculpturi în bronz și o lucrare în marmură semnate de Anghel Chiciu, Eracle Hagiescu, Constantin Bălăcescu și George Cireșescu – artiști care au contribuit la configurarea peisajului artistic românesc de la cumpăna secolelor XIX–XX. Fără a urmări comparații directe, selecția propune o contextualizare a generației din care a făcut parte marele sculptor, evidențiind atmosfera artistică a unei epoci marcate de rigoare academică și de deschidere către limbajul modern.
🗿Lucrările impresionează prin soliditatea volumelor, finețea modelajului și atenția pentru expresivitatea detaliului, recompunând un moment de efervescență culturală în care tradiția și căutările novatoare coexistau fertil.
Expoziția invită publicul să redescopere o generație adesea eclipsată de personalitatea lui Brâncuși, dar esențială pentru înțelegerea mediului artistic în care acesta s-a format.
👉Expoziția temporară „Contemporanii lui Brâncuși” va putea fi vizitată până la sfârșitul lunii aprilie.

Expoziție de artă vizuală „Portal“
2026-02-19 16:00 - 20:00 | Galeriile Cromatic, str. Al. Macedonski, nr. 28, Craiova, Dolj, România
Portal prin artă pentru Brâncuși, la Galeriile „Cromatic“Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale și Asociația Seniori Art Craiova vernisează joi, 19 februarie 2026, ora 16:00, la Galeriile „Cromatic“, expoziția de artă vizuală „Portal“ dedicată sculptorului Constantin Brâncuși, cel mai bun mesager al României, la 150 de ani de la nașterea sa.Deschid „Portal“ prin artă pe simezele „Cromatic“ 66 de creatori de frumos din 11 orașe din România, Republica Moldova, Bulgaria, Spania și Gabon. Expoziția reunește pe simeze peste 80 lucrări de pictură în vopsele de acril și ulei, lucrări de sculptură, grafică, tapiserie, fotografie și experimente cu rășini bicomponente și pigmenți metalici.Curatorul expoziției este artistul plastic Daniel Guță. Participă la eveniment: dr. în arte vizuale Emilian Popescu, Nicolae Marinescu, directorul Editurii Aius și violoncelistul Mircea Suchici.Expoziția de artă vizuală „Portal“ va fi deschisă la Galeriile „Cromatic“ din str. Al. Macedonski, nr. 28, în perioada 19 februarie – 14 martie 2026.Aceasta este cea de-a doua expoziție de artă vizuală dedicată lui Brâncuși de Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale și Asociația Seniori Art Craiova. Prima, „Brâncușiana Junior“ – ediția a V-a a fost deschisă vineri, 13 februarie 2026, în foyer-ul Filarmonicii Oltenia Craiova.

Expoziție „Brâncuși în colecțiile Muzeului Cărții și Exilului Românesc”
2026-02-20 12:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează vineri, 20 februarie 2026, la ora 12, vernisajul expoziției „Brâncuși în colecțiile Muzeului Cărții și Exilului Românesc”, ce conține o selecție de volume, corespondență, opere de artă plastică și fotografii din fondul muzeal.
Expoziția face parte din seria manifestărilor organizate cu ocazia împlinirii a 150 de ani de la nașterea marelui sculptor Constantin Brâncuși. Cunoscut drept unul dintre cei mai mari sculptori ai secolului al 20-lea, Constantin Brâncuși s-a născut în data de 19 februarie 1876, la Hobița, în județul Gorj. Pentru a marca împlinirea a 150 de ani de la nașterea celui ce, prin opera sa, influențat profund evoluția sculpturii contemporane și activitatea artiștilor din întreaga lume, 2026 a fost declarat, prin lege, „Anul Constantin Brâncuși” în România.
Expoziția va fi disponibilă la mansarda muzeului și cuprinde următoarele exponate:
✓ Antonovici Constantin, scrisoare către Mihai Niculescu, text olograf, limba română, cu fragmente referitoare la Constantin Brâncuși, datată 10 martie 1976, conține semnătura olografă a expeditorului, locul trimiterii – New York, având atașată o serie de fotografii cu opere de C. Antonovici
✓ Brâncuși Constantin, scrisoare de recomandare pentru Constantin Antonovici, fotocopie, text olograf, limba română, datată 9 mai 1951, locul redactării – Paris, conține semnătura olografă a lui Constantin Brâncuși
✓ Cabanne Pierre, Constantin Brancusi, Paris, Éditions Pierre Terrail, 2002
✓ Comarnesco Petru; Eliade, Mircea; Jianou, Ionel, Témoignages sur Brancusi, Paris, Arted Éditions d’Art, 1967
✓Cantor, Mircea, La partie invisible de l’infini, Paris, Centre Pompidou, Fage Éditions, 2016
✓Caraion Ion, antologie de, Masa Tăcerii. Simposion de metafore la Brâncuşi, București, Editura Univers, 1970, volum deschis la paginile ce reproduc desenul-portret realizat de către Constantin Brâncuși prozatorului irlandez James Joyce
✓Fundoianu Barbu, Priveliști. Poeme, București, Editura Cultura Națională, 1930, volum deschis la pagina ce reproduce un portret realizat lui B. Fundoianu de către C. Brâncuși
✓Giménez Carmen; Gale, Matthew, Constantin Brancusi. The Essence of Things, New York, Guggenheim Museum, 2004
✓Hulten Pontus; Dumitresco, Natalia; Istrati, Alexandre, Constantin Brancusi, Paris, Flammarion, 1995
✓Lemny Doina, Constantin Brâncuşi, Târgu-Jiu, Editura Brâncuşi, 2018
✓Lemny Doina, Brâncuși. Ansamblul monumental de la Târgu Jiu = l’ensemble monumental de Târgu Jiu = the Monumental Ensemble in Târgu Jiu, Târgu-Jiu, Editura Brâncuşi, 2021
✓Paleolog V. G., Tinereţea lui Brâncuşi, București, Editura Tineretului, 1967
✓Pandrea Petre, Brâncuși, amintiri și exegeze. Estetica lui Brâncuşi, București, Editura Vremea, 2009
✓Rezeanu Paul, Brâncuși. Ultimul dac. Trei capitole din viață, Craiova, Autograf MJM, 2015
✓Shanes Eric, Constantin Brancusi, New York, Abbeville Press, 1989
✓Stănculescu Nina, Brâncuşi, Bucureşti, Editura Albatros, 1981
✓Stîrcea-Crăciun, Matei, Tratat de hermeneutică a sculpturii abstracte, perspectiva endogenă. Brâncuși, simbolismul hylesic, Bucureşti, Târgu-Jiu, Editura Institutului Cultural Român, Editura Brâncuşi, 2016
✓Vigner Éric, Brâncuși împotriva Statelor Unite, carte-program realizată de George Banu, București, Editura Curtea Veche, 2016
***
✓Buzdugan Constantza, Constantin Brâncuși, sculptură în ghips patinat, s.l., s.a.
✓Cajal Oana Maria, colaj fotografic prelucrat digital, reprezentându-i pe George Banu și Constantin Brâncuși, s.l., s.a.
✓Fotografie, 9/6,5 cm, reprezentându-i pe Marcel Duchamp, Constantin Brâncuși, Tristan Tzara, s.l., s.n., s.a.
✓Hommage à Brancusi de la sculpture roumaine contemporaine, catalogue de l’exposition organisée dans le cadre des échanges culturels franco-roumains, à Musée Galliera, Paris, Les Presses Artistiques, 1976
✓Iustrată fotografică, 21/15 cm, Constantin Brancusi, Self portrait, 1905, Postcard, s.l., s.n., s.a. (atașată ca material însoțitor la vol. C. Brâncuși, de Petre Oprea, București, Muzeul de Artă al Republicii Socialiste România, 1976)
✓Iustrată fotografică, 15/10,5 cm, Autoportrait dans l’atelier, Paris, Éditions du Centre Pompidou, 1995
✓The Little Review, Quarterly Journal of Art and Letters, New York, 1921 (fotocopie după coperta revistei, originalul publicației fiind expus integral în cadrul Colecției „Basarab Nicolescu” de la parterul instituției

Expoziție BRÂNCUȘI 150 - Brâncuși ne privește pe toți
2026-02-22 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește duminică, 22 februarie 2026, vernisajul expoziției itinerante BRÂNCUȘI 150, organizată de Centrul Brâncuși Târgu Jiu, ce face parte din seria manifestărilor organizate cu prilejul împlinirii a 150 de ani de la nașterea sculptorului oltean.
Declarat prin lege „Anul Constantin Brâncuși”, 2026 va aduce în Craiova și în Dolj câte un eveniment cultural lunar, organizat în parteneriat cu instituțiile de cultură subordonate Consiliului Județean Dolj. Pentru Brâncuși, Craiova a reprezentat locul în care și-a petrecut câțiva ani de studiu, la Școala de Arte și Meserii, iar Muzeul de Artă Craiova găzduiește opt lucrări ale sale – Sărutul, Tors (Coapsa), Cap de copil, Orgoliu, Domnișoara Pogany, Vitelius, Ecorșeu și Scaun colțar.
Sub genericul Brâncuși ne privește pe toți. Brâncuși regards us all. Brâncuși nous regarde. Fotograme. Frames. Photogrammes. Film, expoziția BRÂNCUȘI 150 își propune un traseu prin viața lui Brâncuși, pornind din anul 1876, așa cum însuși scrie în autobiografia lui (din Pontus Hulten, Natalia Dumitrescu și Alex Istrati), rememorând anii de lucru în România, reprezentați prin lucrările clasice din cele două școli, Craiova și București (Vitellius, Ecorșeu, Orgoliu, Cap de copil, Laocoon, cele trei lucrări premiate: Cap de femeie, Nud de bărbat – fotografii), plecarea lui spre Paris, cu un sac în spate, primele lucrări de factură clasică până la ruptura de Rodin și de tot ce lucrase până atunci (Sărutul, Rugăciunea, Cumințenia pământului), primele lucrări care parcă vor să demonstreze că sculptura se poate face și altfel decât maestrul Rodin. (Sărutul, Danaidă, Rugăciune, Tors de fată, Tors de băiat.)
Sub forma unei pelicule de film în care întâlnim anii importanți de la naștere la moarte, în care fotografii și documente sunt amestecate cu maximele lui în trei limbi (română, franceză, engleză), expunerea dă senzația de curgere fluentă a unei povești de viață.
✓1913, Armory Show New York, prima expoziție importantă care marchează și atestarea artei moderne
✓1920, scandalul Prințesei X – o școală de marketing propriu
✓1921 The Little Review, revista închinată lui
✓1922 – « En art il n’y a pas d’étrangers » – Closerie de lilas
✓1926 – expoziția de la Brummer Gallery
✓1927-1928 Procesul cu SUA.
În urma procesului din 1926-1928, pentru că vameșul din SUA a considerat „Pasărea în spațiu” un obiect industrial, Brâncuși a schimbat definiția Artei Moderne din dicționarul vamal.
✓1931 – începutul concepției Templului de la Indore, neterminat
✓1935 – scrisoarea către Milița Petrașcu în care acceptă comanda de la Târgu Jiu (Biblioteca Academiei)
✓1937 – documentul semnat de Haig Acterian după o discuție de o seară cu Brâncuși
✓1937 – Ansamblul sculptural de la Târgu Jiu (seria de fotografii din Arhiva Gorjan)
✓1945 – Piatra de hotar, care încheie seria Sărutului, precum și opera sa
✓1951 – reacția Academiei române la încercarea de a cumpăra câteva lucrări pentru „alcătuirea Muzeului” (G. Călinescu manuscris și procese verbale din martie 1951)
✓1952 – obține cetățenia franceză
✓1956 – prima expoziție personală din Europa, la București, MNAR, la 80 de ani
✓1956 – testamentul, 1957 finalul.
Prezentarea cuprinde, ca secvențe de film (print) seriile sculpturale: Sărutul, Ovoidele, Păsările, Coloanele, Domnișoarele Pogany, Prințesele X, Cocoșii, Animalia, o serie de fotografii ale vârstelor lui Brâncuși, precum și lista neîmplinirilor (ratărilor) de la Fântâna lui Narcis închinată lui Spiru Haret, monumentele Goga și Caragiale etc).
Expoziția se încheie cu Secvența Posteritatea, care abordează aspecte ce au afectat imaginea Brâncuși în ultimii 36 de ani, respectiv falsurile Brâncuși și falsificatorii Lucian Radu Stanciu, Victor Crăciun, Grid Modorcea, Ion Mocioi.
La evenimentul de vernisare a expoziției vor fi vizionate trei filme, „Brâncuși Filmat” (Centre Pompidou), „Brâncuși Scrisoare imaginară” (Cornel Mihalache – TVR), și un mix de știri și imagini în ajutorul ultimei secvențe, „Laurian Stănchescu și încercarea de aducere a osemintelor lui Brâncuși„.
Expoziția BRÂNCUȘI 150 va fi disponibilă la Muzeul Cărții și Exilului Românesc în perioada 22 februarie – 1 martie 2026.

Salonul de primăvară 2026
2026-03-01 09:00 - 17:00 | Galeria Arta 1, Calea Unirii, nr. 12, Craiova, Dolj, România
SALONUL DE PRIMĂVARĂ 2026
Uniunea Artiștilor Plastici din România – Filiala Craiova a vernisaj vineri, 6 martie 2026, pra 16:00, Salonul de Primăvară 2026, un eveniment conceput ca un adevărat târg de artă, dedicat întâlnirii directe dintre artist și public.
Salonul reunește lucrări recente ale artiștilor plastici din Craiova, iar toate lucrările expuse pot fi achiziționate. Este o ocazie de a susține arta contemporană locală și de a începe primăvara cu o lucrare originală.Expoziția poate fi vizitată în perioada 1 – 14 martie 2026.
Galeria ARTA – Calea Unirii nr. 12
Vă așteptăm cu drag!

Expoziție personală Petru Lucaci - ”Sortir du noir”
2026-03-06 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Gloriae Art Gallery vă invită vineri, 6 martie, ora 18:00, la GLORIÆ Art Gallery, pentru deschiderea ”Sortir du noir”, expoziția personală a lui Petru Lucaci. Vernisajul va avea loc în prezența artistului și a curatoarei, doamna profesor universitar Ruxandra Demetrescu.

Proiectul stă sub semnul revizitării și al sintezei: revizitare, deoarece Petru Lucaci reia o temă esențială ce a marcat un parcurs început în urmă cu mai bine de trei decenii, în care negrul era culoarea dominantă, vizibilă în mai multe cicluri („Noctumbre”, „Alb/Negru”, „Night Shadows”, „Clarobscur”, „Black-based Cocktail”). Preocupat de posibilitățile și limitele picturii, Lucaci a luat mereu „în răspăr” tradiționalele „părți ale picturii”: desenul, clarobscurul, culoarea, construcția spațiului și, nu în ultimul rând, istoria din tablou.

Potrivit curatoarei Ruxandra Demetrescu, „spectacolul vizual propus de Petru Lucaci în această expoziție marchează un moment emblematic al activității sale artistice, mi-am amintit o frază din Sortir du noir: comentând Fiul lui Saul, filmul lui Lázsló Nemes, Georges Didi-Huberman afirma că: «imaginea care țâșnește din negru își are propriile limite tactile». Problema limitei dintre vizual și tactil, dintre negru și exuberanța cromatică — care «iese din negru» —, are și pentru Petru Lucaci o profundă semnificație spirituală, care se cuvine regăsită/descifrată cu atenția privirii scormonitoare și răbdătoare a spectatorului.”

Expoziția va fi deschisă din 6 martie până la 8 mai 2026.

GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
–-
Petru Lucaci (n. 1956, Arad) este artist vizual, profesor universitar doctor la Universitatea Națională de Arte București, curator și o figură centrală a managementului cultural din România, ocupând din 2010 funcțiile de președinte al Uniunii Artiștilor Plastici din România și director al Revistei Arta. Este absolvent al Institutului de Arte Plastice Nicolae Grigorescu din București, la Departamentul Pictură, în anul 1982. Are un Doctorat în Arte Vizuale cu tema „Despre Negru” susținut în 2006, iar activitatea sa expozițională cuprinde participări la peste 250 de expoziții de grup în țară și în străinătate, precum și peste 45 de expoziții personale. Practica artistică include pictură, grafică, fotografie, obiect/instalaţie, happening şi noile media. În 2004 a primit Ordinul Meritul Cultural în rang de ofiţer categoria C, iar în 2006, Uniunea Artiştilor Plastici i-a decernat Premiul pentru Excelență.

Expoziție de pictură Pentru tine, dragă mamă
2026-03-08 12:00 - 13:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește duminică, 8 martie 2026, la ora 12.00, vernisajul expoziției de pictură Pentru tine, dragă mamă, organizat de Centrul Județean de Cultură și Artă Dolj, Secția pentru Conservarea și Promovarea Culturii Tradiționale, Asociația „Seniori Art” și Cromatic Arts Studio.
Expoziția Pentru tine, dragă mamă reprezintă un gând frumos și o explozie de culoare, un mesaj lansat de Ziua Internațională a Femeii de către juniorii care activează în cadrul atelierelor de pictură „Să trăim frumos într-un mediu sănătos”, derulate de Secția pentru Conservarea și Promovarea Culturii Tradiționale din cadrul Centrului Județean de Cultură și Artă Dolj.
Expoziția reunește lucrări dedicate zilei de 8 martie, mamelor, doamnelor și domnișoarelor pe care le sărbătorim împreună.
Curatorul expoziției este Daniel Guță, membru UAP și coordonatorul atelierelor de pictură „Să trăim frumos într-un mediu sănătos”, încă din anul 2018.
Expozanții Alessia Vasilescu, Andu Turcu, Andreea Mirea, Amalia Mihai, Alexandra Mărinică, Alexia Ardeleanu, Daria Maria Florescu, David Volintiru, Eliza Lupu, Eva Băluțoiu, Gabriela Mărinică, Luca Isvoranu, Maria Simona Curcă, Mihai Etegan, Petra Barbu, Petre Nicolas Săulescu, Rareș Lucan, Rebeca Dumitriu, Ruxandra Lucan, Sofia Robanțu aduc prin lucrările lor un crâmpei de primăvară însoțit de gândurile lor bune, frumusețea și inocența copilărilei.
Expoziția Pentru tine, dragă mamă va fi disponibilă la Muzeul Cărții și Exilului Românesc până la sfârșitul lunii martie.

Ziua Olteniei 2026
2026-03-19 09:00 - 17:00 | Locații multiple, Craiova, Dolj, România
Tradiții, ateliere pentru copii, expoziții de holograme și spectacole, de Ziua Olteniei

Craiova celebrează și în acest an Ziua Olteniei printr-un program amplu, dinamic și divers, care aduce împreună tradiția, arta contemporană și experiențele urbane, într-un format atractiv pentru publicul tânăr.

Timp de patru zile, orașul devine scena unei Oltenii autentice, creative și vii, cu diverse evenimente desfășurate în cele mai importante spații culturale din Craiova și care marchează două momente speciale: 205 ani de când oastea de revoluționari și panduri condusă de Tudor a intrat în București, dar și 150 de ani de la nașterea lui Constantin Brâncuși.
Expoziții, holograme, tururi ghidate, parada portului popular, spectacole și ateliere pentru copii sunt principalele evenimente care vor scoate în evidență tot ce are mai frumos spiritul oltenilor.

Periplul manifestărilor debutează joi, 19 martie, când își deschid porțile expoziții care conectează trecutul cu prezentul și aduc laolaltă instalații de artă contemporane, picturi, reclame de altădată ale negustorilor craioveni, meșteșuguri reinterpretate și creații video dedicate lui Brâncuși.

Astfel, sediul Primăriei Craiova din str. A.I. Cuza nr. 7 găzduiește expoziția de artă contemporană “SEMNE și alte SEMNE”, care reunește lucrările a 26 de artiști craioveni și este organizată de Uniunea Artiștilor Plastici din Romania – Filiala Craiova. Expoziția poate fi vizitată gratuit până pe 14 aprilie, între orele 10.00 – 19.00.

Piața William Shakespeare este locul de întâlnire al Târgului cu dichis oltenesc – un mix de povești de ieri și de azi, reinterpretate în stil oltenesc de artizani talentați.

Tot de joi, 19 martie, foaierul Teatrului Național Marin Sorescu dezvăluie reclame inedite și povești despre „Negustorii și Prăvăliile Craiovei de altădată” (din colecția personală Florian Ciobanu), dar și creații moderne digitale și holografice despre Brâncuși și olteni, în expozițiile „Homage” – organizată de Asociația Art Bees Gallery și „Oltenia în Oglindă”, prezentată de Teatrul pentru copii și tineret Colibri.
Prin viziunea curatorilor SharifKadour și ErikaRand, Art Bees Gallery și HOMAGE reunesc artiști care au vândut lucrări prin case de licitații internaționale precum Sotheby’s și artiști internaționali pe care îi regăsim în colecțiile permanente ale unor instituții prestigioase precum: MET – Muzeul Metropolitan de Artă, MoMA – Muzeul de Artă Modernă, Muzeul de Artă din Brooklyn, SFMOMA – Muzeul de Artă Modernă din San Francisco, Muzeul Britanic, Muzeul de Artă Carnegie sau Muzeul de Arte Frumoase din Houston.

Această expoziție marchează cea de-a doua ediție a proiectului curatorial HOMAGE, inițiativă dedicată explorării și reinterpretării contemporane a moștenirii artistice a lui Constantin Brâncuși. Prima ediție, realizată în 2023, a fost prezentată în cadrul Centrului Cultural Constantin Brâncuși al Muzeului de Artă Craiova, configurând un moment inaugural în care @ArtBeesGallery a integrat arta crypto în circuitul instituțional al artei din Estul Europei.

Vineri, 20 martie, istoria prinde viață prin evenimentele pregătite de Muzeul Olteniei. Un astfel de moment se va desfășura în Sala de expoziție permanentă dedicată Revoluției de la 1821, de la Secția de Istorie-Arheologie, unde se află și iataganul lui Iancu Jianu, alături de câteva obiecte personale ale boierului Glogoveanu care l-a susținut pe Tudor Vladimirescu. Tot acolo poate fi admirată o copie a steagului Revoluției de la 1821, dar și o gravură, realizată în anul 1879 de către Theodor Aman, care-l reprezintă pe Tudor Vladimirescu, fiind una dintre cele mai vechi imagini cu el, dacă nu, cea mai veche.

Vineri, la Casa Băniei, prinde viață proiectul „Oltenia prin ochii noștri”, cu activități pentru copii, organizate de Centrul Județean de Cultură și Artă Dolj. Preț de câteva ore, copiii au posibilitatea de a descoperi tehnici tradiționale de cusut, brodat, încondeiat ouă, olărit și realizarea obiectelor din lemn și paie, pot participa la o șezătoare oltenească, la parada copiilor de costume populare sau la expoziția de fotografie dedicată oltenilor.

Seara de vineri, 20 martie, se încheie cu un concert extraordinar la Filarmonica Oltenia, în care protagonistă este Leyah – Magdalena Cichirdan, în calitate de compozitoare și solistă. De Ziua Olteniei, Cinestezia Symphonic ajunge pentru prima dată la Craiova, într-un proiect în care pianul, vocea, tobele, chitara electrică și basul dialoghează cu Orchestra și Corul Academic, într-o formulă cross-over cu intensitate cinematografică.

Sâmbătă, 21 martie, Oltenia iese în stradă. De la turul ghidat organizat de Monumentalist „Urmele lăsate de Brâncuși în Craiova”, până la evenimentele dedicate copiilor din toată Oltenia – ateliere interactive, concursuri și expoziții, Parada portului popular oltenesc și Festivalul Costumului Popular Oltenesc, centrul orașului se transformă într-un spectacol viu, plin de culoare, muzică și energie.

Între timp, zece ateliere creative, susținute de artiști locali, îi invită pe craioveni să retrăiască rafinamentul Olteniei Interbelice: „Laboratorul de fotografie”, „Scrisori din Oltenia Interbelică”, „Atelier de bijuterie spontană”, „Portrete și schițe”, „Salonul de broderie”, „Mofturi și dichisuri”, „Ceramică de conac”, „Pălăria – rafinament, eleganță și feminitate”, „Ceasuri si ceasornicărie”, „Muza creion – atelier de modă și croitorie”. Workshop-urile vor avea loc sâmbătă, în intervalul orar 10.00 – 18.00, în foaierul Teatrului Național „Marin Sorescu” și sunt organizate de Asociația CAROUSEL PROJECT din Craiova. Înscrierea se va face prin formular (distribuit în curând prin canalele online). Locurile sunt limitate.

Seara de sâmbătă se încheie, în Sala Amza Pellea de la Teatrul Național Marin Sorescu, cu unul dintre cele mai frumoase spectacole: „Craiova Interbelică”. Este vorba despre o incursiune artistică în atmosfera vibrantă a perioadei interbelice din Cetatea Băniei, pentru a ne aminti farmecul unei lumi date uitării. Este un spectacol nou, prezentat de Teatrul Colibri și care îi are în distribuție pe cei mai îndrăgiți artiști ai Olteniei, într-o versiune inedită: Mariana Ionescu Căpitănescu, Constantin Enceanu, Marius Măgureanu, Lavinia Bîrsoghe, Liliana Popa, Aneta Şişu, Manuela Motocu, Cristian Bănăţeanu, Liviu Dică și actrița Oana Stancu.

Ziua Olteniei 2026 nu este doar despre tradiție, ci despre comunitate, creativitate și apartenență, reunește copii și adulți, clasic și modern. Este despre Oltenia autentică, deschisă și plină de energie.

PROGRAM Ziua Olteniei 2026

19 – 22 martie
Primăria Craiova – str. A.I. Cuza nr. 7

10:00 – 19:00
• Expoziție de artă contemporană “SEMNE și alte SEMNE”
Uniunea Artiștilor Plastici din România – filiala Craiova (26 artiști)
Expoziție cu intrare gratuită.
Expoziția rămâne deschisă până pe 19 aprilie.

19 – 22 martie
Foaier Teatrul Național Marin Sorescu
11:00 – 18:00
• Expoziție de reclame „Negustorii și Prăvăliile Craiovei de altădată. Anunciuri și reclame 1870 – 1989”, colecție personală Florin Ciobanu
• Expoziție de artă digitală Homage, Asociația Art Bees Gallery
• Expoziția holografică „Oltenia în Oglindă”, Teatrul pentru copii și tineret Colibri
Expozițiile sunt cu intrare gratuită.
Expozițiile rămân deschise până pe 14 aprilie, conform programului de spectacole al Teatrului Național Marin Sorescu.

19 – 22 martie
Piața William Shakespeare
10:00 – 21:00
• Târg cu dichis oltenesc (povești de ieri și de azi)
Asociația Carousel

19 – 22 martie
Muzeul Cărții și Exilului Românesc
09:00– 17:00
• Expoziție documente, fotografii și materiale cu personalități din Oltenia, din colecțiile Muzeului
Expoziția rămâne deschisă până pe 05 mai

19 – 22 martie
Biblioteca Județeană Alexandru și Aristia Aman
09.00 – 17:00
• Expoziții de carte și documente despre istoria, tradițiile, portul popular și patrimoniul cultural oltenesc
Expoziția rămâne deschisă până pe 05 mai.

VINERI, 20 MARTIE
Muzeul Olteniei – secția Istorie-Arheologie
12:00
• Eveniment artistic dedicat Zilei Olteniei și Revoluției de la 1821;
Muzeul Olteniei și Colegiul Național Militar Tudor Vladimirescu Craiova

Biblioteca Județeană Alexandru și Aristia Aman
09.00 – 17:00
• Expoziție de grafică și desen realizată de elevii Liceului de Arte „Marin Sorescu” pe tema Zilei Olteniei
Expoziția poate fi vizitată în perioada 20 – 27 martie.

Casa Băniei
13:00
– Șezătoare Oltenească: ateliere interactive pentru copii cu tehnici tradiționale de cusut, brodat, încondeiat ouă, olărit și realizarea obiectelor din lemn și paie
– Expoziție fotografică “Copiii descoperă Oltenia”
– Tradiție pe podium – Mini-prezentare de modă cu costume tradiționale oltenești, pusă în scenă de elevii clasei de modeling
Centrul Județean de Cultură și Artă Dolj – Școala Populară de Artă și Meserii „Cornetti” și Muzeul Olteniei

Galeriile Cromatic
15:00
• Expoziție de costume populare autentice
Centrul Județean de Cultură și Artă Dolj – Secția pentru Conservarea și Promovarea Culturii Tradiționale Dolj

Muzeul de Artă Craiova
17:00
• Vernisaj expoziția Colegiul Naţional Carol I Craiova – 200 de ani de existenţă
Muzeul de Artă Craiova și Colegiul Național Carol I

Filarmonica Oltenia Craiova
19:00
• Cinestezia Symphonic – concert cinematic pop simfonic.
Cu solista și compozitoarea Leyah, Dirijor Jin Wang și cu Orchestra Simfonică și Corala Academică ale Filarmonicii Oltenia Craiova.

SÂMBĂTĂ, 21 MARTIE
Centrul Constantin Brâncuși
10:00 – 12:00
• Tur ghidat “Urmele lăsate de Brâncuși în Craiova”, o incursiune în Craiova lui Brâncuși.
Locația de pornire: Centrul Internațional Constantin Brâncuși (Muzeul de Artă)
Înscrieri: dragos@baumpixel.com, Monumentalist.

Teatrul Național Marin Sorescu – Foaier
10:00 – 18.00
• Ateliere interactive: Zece ateliere creative, susținute de artiști locali, îi invită pe craioveni să retrăiască rafinamentul Olteniei Interbelice. Locuri limitate.
Asociația Carousel Project

Piața Mihai Viteazul
11:00 – 11:30
• Parada portului popular oltenesc
Participă ansambluri folclorice de copii din Oltenia, pe traseul: Teatrul Național Marin Sorescu – A.I. Cuza – Piața Mihai Viteazul – Unirii – Lipscani – Piața Frații Buzești – Teatrul Național Marin Sorescu.
Centrul Județean de Cultură și Artă Dolj – Secția Ansamblul de Dans Popular Maria Tănase

Esplanada Teatrul Național Marin Sorescu
11:30 – 14:00
• Festivalul Costumului Popular Oltenesc și Parada Portului Popular Oltenesc, „M-a făcut mama oltean – Hai la joc de sărbătoare”
Centrul Județean de Cultură și Artă Dolj – Secția Ansamblul de Dans Popular Maria Tănase

Foaier Teatrul Național Marin Sorescu
15:00 – 18:00
• Festivalul Open Mic – proiect dedicat tinerilor artiști din Oltenia.
Momente de poezie, recital de nai, muzică clasică, moment folcloric și muzică ușoară.
Invitați: Alesia Elena Vînturici, Familia Suchici, Taraful de la Rădinești și mulți alții.
Asociația People Connect Concept, Școala Harmonies și Liceul CFR Craiova

Teatrul Național Marin Sorescu
19:00
• Spectacol Craiova interbelică – o călătorie în atmosfera vibrantă a perioadei interbelice din Cetatea Băniei, pentru a ne aminti farmecul unei lumi date uitării.
Cu artiștii: Mariana Ionescu Căpitănescu, Constantin Enceanu, Marius Măgureanu, Lavinia Bîrsoghe, Liliana Popa, Aneta Şişu, Manuela Motocu, Cristian Bănăţeanu, Liviu Dică și actrița Oana Stancu.
Teatrul pentru Copii și Tineret Colibri și Centrul Județean de Cultură și Artă Dolj

Expoziție de artă digitală Homage
2026-03-19 11:00 - 18:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
Ziua Olteniei 2026

19 – 22 martie

Foaier Teatrul Național Marin Sorescu
11:00 – 18:00
• Expoziție de artă digitală Homage, Asociația Art Bees Gallery
Expoziție cu intrare gratuită.
Expoziția rămâne deschisă până pe 14 aprilie, conform programului de spectacole al Teatrului Național Marin Sorescu.

Săptămâna Teatrului – ediția a XIII-a
2026-03-20 - 2026-03-27 | Locații multiple, Craiova, Dolj, România
Teatrul Colibri, în sărbătoare în perioada 20-27 martie
Teatrul pentru copii și tineret Colibri vă invită, în perioada 20-27 martie 2026, la spectacole de teatru, folclor, expoziții de fotografie, păpuși și holograme, în cadrul proiectului Săptămâna Teatrului – ediția a XIII-a. Derulate pe parcursul a opt zile, evenimentele marchează patru mari sărbători: Ziua Internațională a Teatrului pentru Copii și Tineret (20 martie), Ziua Internațională a Marionetiștilor și Păpușarilor (21 martie), Ziua Mondială a Teatrului (27 martie) și Ziua Olteniei.
Săptămâna Teatrului se sărbătorește la Teatrul Colibri încă din anul 2014.
În 2017, organizațiile Asociația Internațională a Teatrelor pentru Copii și Tineret (ASSITEJ), Uniunea Internațională a Marionetiștilor (UNIMA) și Institutul Internațional de Teatru (ITI) au reunit cele trei sărbători sub genericul Săptămâna Mondială a Teatrului.
Săptămâna Teatrului va debuta la Colibri vineri, 20 martie, ora 10:30, chiar de Ziua Internațională a Teatrului pentru Copii și Tineret, cu spectacolul „Aladin”, scenariul reinterpretat în versuri de Andreea Radu, regia și muzica originală – Apostolache Kiss Zeno, scenografia și păpușile – Tomos Tünde, sand-art Alice Bratu, cu actorii: Marin Fagu, Emanuel Popescu, Oana Stancu, Alis Ianoș, Cosmin Dolea, Adriana Ioncu, Ionica Dobrescu, Daniel Mirea.
Spectacolul este o poveste amuzantă, educativă, muzicală, foarte atractivă, o metodă artistică de descoperire a poveștilor universale.
PROGRAM Săptămâna Teatrului – ediția a XIII-a:
19-22 martie, orele 10:00 – 18:00, foaierul Teatrului Național „Marin Sorescu”
– Expoziția holografică „Oltenia în oglindă”

19-26 martie: luni, joi, vineri și sâmbătă – orele 09:00 – 13:00 / 15:00 – 19:00; duminică – orele 10:00 – 13:00, foaierul Teatrului Colibri
– Expoziția „Femeia – poezia universului”, Asociația Artiștilor Fotografi Dacia Malvensis – Oltenia

Vineri, 20 martie – ZIUA INTERNAȚIONALĂ A TEATRULUI PENTRU COPII ȘI TINERET, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

20-27 martie: luni, joi, vineri și sâmbătă – orele 09:00 – 13:00 / 15:00 – 19:00; duminică – orele 10:00 – 13:00, foaierul Teatrului Colibri
– Expoziția „Memoria Păpușilor: Retrospectiva Cristian Pepino”

Sâmbătă, 21 martie – ZIUA INTERNAȚIONALĂ A MARIONETIȘTILOR ȘI PĂPUȘARILOR, ora 18:00, sala studio a Teatrului pentru copii și tineret Colibri
– Spectacolul interactiv „Piticul Picior Șchiop” (3+), regia Adriana Ioncu

Sâmbătă, 21 martie – ZIUA OLTENIEI, ora 19:00, sala mare a Teatrului Național „Marin Sorescu”
– Spectacolul „Craiova interbelică”, regia Gabriela Păsărin

Duminică, 22 martie, ora 11:00, sala mare a Teatrului pentru copii și tineret Colibri
– Spectacolul „Dănilă Prepeleac” (5+), regia Valentin Dobrescu

Miercuri, 25 martie, ora 10:30, sala mare a Teatrului pentru copii și tineret Colibri
– Spectacolul „Prințul Broască” (3+), regia Todor Valov

Joi, 26 martie, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

Vineri, 27 martie – ZIUA MONDIALĂ A TEATRULUI, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri, între orele 09:00 – 16:00, biletele se pot procura de la casieria Teatrului Colibri (etajul 1).
Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.
